13.12.2022
EL
Επίσημη Εφημερίδα της Ευρωπαϊκής Ένωσης
L 319/55
(4)
Ο Phytophthora ramorum (απομονωθέντα στελέχη στην ΕΕ) Werres, De Cock & Man in’t Veld περιλαμβάνεται στα μέρη Δ και Ι του παραρτήματος IV του εκτελεστικού κανονισμού (ΕΕ) 2019/2072 σχετικά με το πολλαπλασιαστικό υλικό καλλωπιστικών φυτών, το πολλαπλασιαστικό υλικό οπωροφόρων φυτών και τα οπωροφόρα δένδρα που προορίζονται για παραγωγή φρούτων, αντίστοιχα, διότι πληροί τις απαιτήσεις για να καταχωριστεί ως ΡΕΟΜΚ.
Ως εκ τούτου, είναι δικαιολογημένο να καταχωριστεί ο εν λόγω επιβλαβής οργανισμός στο παράρτημα της οδηγίας 93/49/ΕΟΚ και στο παράρτημα II της εκτελεστικής οδηγίας 2014/98/ΕΕ.
(5)
Είναι επίσης αναγκαίο να συμπεριληφθούν στην εκτελεστική οδηγία 2014/98/ΕΕ μέτρα για την καταπολέμηση της παρουσίας του Phytophthora ramorum (απομονωθέντα στελέχη στην ΕΕ) Werres, De Cock & Man in ‘t Veld σε ορισμένα φυτά προς φύτευση που χρησιμοποιούνται ως πολλαπλασιαστικό υλικό οπωροφόρων φυτών και σε οπωροφόρα δένδρα που προορίζονται για την παραγωγή φρούτων.
(6)
Ο Candidatus Phytoplasma australiense Davis et al. καταχωρίστηκε ως ενωσιακός επιβλαβής οργανισμός καραντίνας στο παράρτημα II του εκτελεστικού κανονισμού (ΕΕ) 2019/2072 και διαγράφηκε από τον κατάλογο ΡΕΟΜΚ του παραρτήματος IV του εν λόγω κανονισμού.
Ως εκ τούτου, ο εν λόγω επιβλαβής οργανισμός θα πρέπει επίσης να διαγραφεί από τον κατάλογο των ΡΕΟΜΚ του παραρτήματος I της εκτελεστικής οδηγίας 2014/98/ΕΕ και από το παράρτημα IV της εν λόγω οδηγίας όσον αφορά το πολλαπλασιαστικό υλικό οπωροφόρων φυτών και τα οπωροφόρα δένδρα που προορίζονται για την παραγωγή φρούτων Fragaria L.
(7)
Η εκτελεστική οδηγία 2014/98/ΕΕ ορίζει την απαίτηση ότι προβασικό, βασικό, πιστοποιημένο υλικό και υλικό Conformitas Agraria Communitatis (CAC), με οπτική επιθεώρηση στις εγκαταστάσεις, τους αγρούς και τις παρτίδες, πρέπει να διαπιστώνεται ότι είναι απαλλαγμένο από τους ΡΕΟΜΚ που απαριθμούνται στα παραρτήματα I και II της εν λόγω οδηγίας, και με την επιφύλαξη των απαιτήσεων του παραρτήματος IV, όσον αφορά το οικείο γένος ή είδος.
(8)
Για λόγους συνέπειας με τον εκτελεστικό κανονισμό (ΕΕ) 2019/2072, όσον αφορά τις περιοχές που έχουν χαρακτηριστεί απαλλαγμένες από επιβλαβείς οργανισμούς, θα πρέπει επίσης να εισαχθεί στην εκτελεστική οδηγία 2014/98/ΕΕ εξαίρεση από την απαίτηση για οπτική επιθεώρηση, δειγματοληψία και δοκιμή προβασικού, βασικού και πιστοποιημένου υλικού, καθώς και υλικού CAC.
(9)
Με την εκτελεστική απόφαση (ΕΕ) 2017/925 της Επιτροπής (7) εξουσιοδοτήθηκαν προσωρινά ορισμένα κράτη μέλη να πιστοποιούν προβασικό υλικό που ανήκει σε ορισμένα είδη οπωροφόρων φυτών και το οποίο παράγεται σε αγρούς υπό συνθήκες που δεν εξασφαλίζουν την προστασία από έντομα.
Η σχετική άδεια που χορηγήθηκε στη Γαλλία έληξε στις 31 Δεκεμβρίου 2018.
Ως εκ τούτου, το μέρος «Απαιτήσεις όσον αφορά τη μονάδα παραγωγής, τον τόπο παραγωγής ή την περιοχή» στο σημείο 4 του παραρτήματος IV της εκτελεστικής οδηγίας 2014/98/ΕΕ, όσον αφορά το προβασικό υλικό Cydonia oblonga Mill.
θα πρέπει να διαγραφεί ώστε να αντικατοπτρίζει τη λήξη ισχύος της εν λόγω άδειας.
(10)
Μετά την έκδοση της εκτελεστικής οδηγίας 2014/98/ΕΕ, η πείρα των κρατών μελών έχει δείξει ότι τα μέτρα κατά του Candidatus Phytoplasma pyri Seemüller & Schneider για την απόρριψη ολόκληρων παρτίδων πολλαπλασιαστικού υλικού οπωροφόρων φυτών και οπωροφόρων δένδρων από την εμπορία κατόπιν ανίχνευσης συμπτωματικού πολλαπλασιαστικού υλικού και συμπτωματικών οπωροφόρων δένδρων στη μονάδα παραγωγής είναι δυσανάλογα προς τον αντίστοιχο φυτοϋγειονομικό κίνδυνο.
Η εκτελεστική οδηγία 2014/98/ΕΕ θα πρέπει να τροποποιηθεί για να διασφαλιστεί η συνοχή με τα αναθεωρημένα μέτρα διαχείρισης κινδύνου που προβλέπονται στον εκτελεστικό κανονισμό (ΕΕ) 2019/2072 κατά του Candidatus Phytoplasma pyri Seemüller & Schneider.
Όλο το συμπτωματικό πολλαπλασιαστικό υλικό και τα συμπτωματικά οπωροφόρα φυτά θα πρέπει να εκριζώνονται και να καταστρέφονται αμέσως.
(11)
Σύμφωνα με το άρθρο 32 της εκτελεστικής οδηγίας 2014/98/ΕΕ θα πρέπει να επιτραπεί στα κράτη μέλη να εγκρίνουν, έως τις 31 Δεκεμβρίου 2022, την εμπορία στο έδαφός τους πολλαπλασιαστικού υλικού και οπωροφόρων φυτών που παράγονται από προβασικά, βασικά και πιστοποιημένα μητρικά φυτά ή από υλικό CAC που υπήρχαν πριν από την 1η Ιανουαρίου 2017, ακόμη κι αν το υλικό αυτό ή αυτά τα οπωροφόρα φυτά δεν πληροί/-ούν τις απαιτήσεις της εν λόγω εκτελεστικής οδηγίας.
Η πείρα των κρατών μελών από την εφαρμογή της νομοθεσίας έχει δείξει ότι το πεδίο εφαρμογής του ενωσιακού συστήματος πιστοποίησης για το πολλαπλασιαστικό υλικό και τα οπωροφόρα δένδρα δεν καλύπτει την πιστοποίηση σπόρων και φυταρίων.
Ως εκ τούτου, τα ισχύοντα μεταβατικά μέτρα θα πρέπει να εξακολουθήσουν να ισχύουν μόνο για την παραγωγή σπόρων και φυταρίων, λόγω του χρόνου που απαιτείται για την προσαρμογή αυτών των υλικών στις απαιτήσεις της εν λόγω οδηγίας.
Για να αποφευχθεί τυχόν διαταραχή του εμπορίου αυτών των υλικών, η εν λόγω ημερομηνία θα πρέπει να παραταθεί έως τις 31 Δεκεμβρίου 2029.
(7) Εκτελεστική απόφαση (ΕΕ) 2017/925 της Επιτροπής, της 29ης Μαΐου 2017, για τη χορήγηση προσωρινής άδειας σε ορισμένα κράτη μέλη να πιστοποιούν προβασικό υλικό ορισμένων ειδών οπωροφόρων φυτών, τα οποία παράγονται σε αγρούς σε συνθήκες που δεν εξασφαλίζουν την προστασία από έντομα, και για την κατάργηση της εκτελεστικής απόφασης (ΕΕ) 2017/167 (ΕΕ L 140 της 31.5.2017, σ.
7).